turjo4nis/wikipedia-bn-dump-20250701 huggingface dataset:
বারুদ উদ্ভিদ

{{Speciesbox
|name = বারুদ উদ্ভিদলতা মরিচা
|image = Starr 030807-0140 Pilea microphylla.jpg
|image_caption = হাওয়াইয়ের মাউইয়ে বারুদ উদ্ভিদ
|image2 = Pilea microphylla.jpg
|image2_caption = ফরাসি গায়ানায় বারুদ উদ্ভিদ|genus = Pilea
|species = microphylla
|authority = (L.) Liebm.
}}
বারুদ উদ্ভিদ, লতা মরিচা, কামান উদ্ভিদ বা পাথর আগাছা (বৈজ্ঞানিক নাম: Pilea microphylla) হলো ফ্লোরিডা, মেক্সিকো, ওয়েস্ট ইন্ডিজ ও ক্রান্তীয় মধ্য ও দক্ষিণ আমেরিকার স্থানীয় একটি উদ্ভিদ প্রজাতি। কিন্তু এশিয়াতেও এদের প্রচুর পাওয়া যায়। লাতিন আমেরিকায় এটি ব্রিলহান্টিনা এবং দক্ষিণ মেক্সিকোয়, বিশেষত ক্যাম্পেচে ও মেরিদায়, স্থানীয়ভাবে ফ্রেস্কুরা নামে পরিচিত। এটি আর্টিকাসি গোত্রের অন্তর্ভুক্ত। হালকা সবুজ, প্রায় রসাল, কাণ্ড এবং ১/৮ ইঞ্চি ছোট ছোট পাতার কারণে এদের কামান ফার্ন,  আর্টিলারি ফার্ন বা মিলিটারি ফার্ন নামেও ডাকা হয়। তবুও এদের সাথে ফার্নের কোনো সম্পর্ক নেই। বিভিন্ন জায়গায় মাটির ওপর আচ্ছাদন বা গালিচা হিসেবে এদের জন্মাতে দেখা যায়। শক্ত পাথরের ওপর জন্মায় বলে এদের রক প্ল্যান্ট বা কোরাল প্ল্যান্ট-ও বলা হয়।

 নামকরণ 
ফুল সম্পূর্ণ পরিস্ফুটিত হওয়ার পর গাছ ঝাঁকালে পরাগরেণু ধোঁয়ার মতো ছড়িয়ে পড়ে। সবুজাভ পুংপুষ্প থেকে বিস্ফোরকের মতো পরাগ বিচ্ছুরিত হয় বলে এদের নাম "গানপাউডার প্ল্যান্ট" বা "বারুদ উদ্ভিদ" হয়েছে। বারুদ তৈরিতে এটি কখনোই ব্যবহৃত হয় না।

এদের Pilea microphylla নামে বৈজ্ঞানিক নামকরণ করেন কার্ল লিনিয়াস। গণনাম Pilea এসেছে ল্যাটিন "pileus" থেকে, যার অর্থ টুপি। অণুবীক্ষণ যন্ত্রের নিচে বারুদ উদ্ভিদের স্ত্রীপুষ্পকে সজ্জিত টুপির মতো দেখায়। প্রজাতিক নাম microphylla এর অর্থ ক্ষুদ্র পত্র ("micro" অর্থ "ক্ষুদ্র" এবং "phylla" অর্থ পাতা)।

 বংশবৃদ্ধি 
বারুদ উদ্ভিদ রাস্তার ধারে, পুরনো দেয়ালে বা টবে জন্মায়। প্রধান মূলের বিভাজন, দেহের খণ্ডায়ন এবং অক্সিনসমৃদ্ধ মাটিতে লাগানোর মাধ্যমে বংশবৃদ্ধি করতে পারে। শুকনো মাটিতে ব্যাপক পানি প্রবাহ পেলে এর জন্য ভালো হয় এবং শিশির এর জন্য উপকারী বলে প্রতীয়মান। সরাসরি সূর্যালোক এর পাতাকে বাদামি করে দেয় এবং এর ফলে পাতা ঢলে পড়ে। তাই এটি পরোক্ষ সূর্যালোকে ভালো জন্মায়।

বারুদ উদ্ভিদ একবর্ষ বা দ্বিবর্ষজীবী। এরা সাধারণত ৮-১২ ইঞ্চি পর্যন্ত লম্বা হয়। তবে কখনো কখনো ২০ ইঞ্চি পর্যন্ত হতে পারে।

 আক্রমণকারী ভূমিকা 
পৃথিবীর ক্রান্তীয় ও উপক্রান্তীয় বিভিন্ন অঞ্চলে বারুদ উদ্ভিদকে অভিযোজিত উদ্ভিদ হিসেবে লাগানো হয়েছে। অস্ট্রেলিয়া, চীন, দিয়েগো গার্সিয়া, গালাপাগোস দ্বীপপুঞ্জ, মাইক্রোনেশিয়া, ফিজি, ফরাসি পলিনেশিয়া, গুয়াম, হাওয়াই, ভারত, জাপান, কিরিবাস, মার্শাল দ্বীপপুঞ্জ, নাউরু, নিউ ক্যালিডোনিয়া, নিউই, পালাউ, পাপুয়া নিউ গিনি, ফিলিপাইন, পিটকেয়ার্ন দ্বীপপুঞ্জ, সিঙ্গাপুর, সলোমন দ্বীপপুঞ্জ, টোঙ্গা এবং ওয়ালিস ও ফুটুনা দ্বীপপুঞ্জে এটি আক্রমণকারী উদ্ভিদ হিসেবে পরিচিত।

 উপকারী ভূমিকা 

বারুদ উদ্ভিদ ব্যাকটেরিয়া জনিত সংক্রমণে চিরাচরিত ঔষধ হিসেবে ব্যবহৃত হয়। এছাড়াও মেয়েদের বন্ধ্যাত্ব রোগে প্রজনন অঙ্গের সুস্থতায় বারুদ উদ্ভিদ ব্যবহৃত হয়। এই উদ্ভিদের পেস্ট বা লেই গেঁটেবাতে উপকারী। বেশ কিছু গবেষণায় বারুদ উদ্ভিদ অনুজীব জনিত সংক্রমণের বিরুদ্ধে কার্যকর বলে জানা যায়। সম্পূর্ণ উদ্ভিদটিই মূত্রবর্ধক ও কৃমিনাশক। এর পাতা প্রদাহক, অ্যান্টিঅক্সিডেন্ট ও তেজস্ক্রিয়তা প্রতিরোধক। এছাড়াও যকৃত ও মূত্রনালীর প্রদাহরোগে এই উদ্ভিদ ব্যবহৃত হয়।

 সমনাম 
 Pilea microphylla var. trianthemoides: Pilea trianthemoides'' প্রজাতির একটি সমনাম।

তথ্যসূত্র 

বাংলাদেশের উদ্ভিদ
ইশরাত মঞ্জিল

ইশরাত মঞ্জিল ঢাকার নবাব পরিবারের অন্যতম রাজকীয় আবাস। ঢাকার নবাবদের স্থানান্তরের জন্য প্রাসাদটি ব্যবহৃত হতো। এই আকর্ষণীয় দ্বিতল ভবনটির অবস্থান ছিল ঢাকার শাহবাগে।

ইতিহাস

সর্বভারতীয় শিক্ষা সম্মেলন 

১৯০৬ সালে সর্বভারতীয় শিক্ষা সম্মেলন আয়োজনের জন্য ইশরাত মঞ্জিল বিখ্যাত। ঢাকার নবাব স্যার খাজা সলিমুল্লাহ আহুত এই সম্মেলনে উপমহাদেশের প্রথম মুসলিম রাজনৈতিক দল নিখিল ভারত মুসলিম লীগ প্রতিষ্ঠার উদ্যোগ গৃহীত হয়। ১৯০৫ সালের বঙ্গভঙ্গের বিরুদ্ধে জাতীয় কংগ্রসের অবস্থানের প্রেক্ষিতে ভারতীয় মুসলিমদের সংগঠন হিসেবে মুসলিম লীগ গঠিত হয় এবং পাকিস্তান প্রতিষ্ঠায় অগ্রণী ভূমিকা রাখে।

ইশরাত মঞ্জিল প্রাসাদের দরবার হলে আহুত সর্বভারতীয় মুসলিম নেতাদের উপস্থিতিতে সর্বভারতীয় মুসলিম সঙ্ঘের আদলে নতুন মুসলিম রাজনৈতিক দলের নামকরণ নিয়ে বৈঠক হয়। এর মধ্যে খাজা সলিমুল্লাহ বাহাদুর ও হাকিম আজমল খান প্রস্তাবিত "নিখিল ভারত মুসলিম লীগ" নামটি গৃহীত হয়।

ঢাকা বিশ্ববিদ্যালয় প্রতিষ্ঠা 
১৯১২ সালে ভাইসরয় চার্লস হার্ডিঞ্জের নেতৃত্বে প্রতিনিধিদল নবাব খাজা সলিমুল্লাহর সাথে ইশরাত মঞ্জিলে বৈঠক করেন। বৈঠকে স্যার সলিমুল্লাহ পূর্ববঙ্গে মুসলিম জনগোষ্ঠীর জন্য একটি বিশ্ববিদ্যালয় প্রতিষ্ঠার দাবি করেন, যা ১৯২১ সালে ঢাকা বিশ্ববিদ্যালয় প্রতিষ্ঠার মাধ্যমে বাস্তবায়িত হয়।

বর্তমান অবস্থা 
বর্তমান ঢাকা বিশ্ববিদ্যালয়ের চারুকলা অনুষদের উত্তর-পূর্ব প্রান্তের মধুর ক্যান্টিন ইশরাত মঞ্জিল বাগানবাড়ির জলসাঘর হিসেবে ব্যবহৃত হতো। জলসাঘরের মেঝে ও আশেপাশের এলাকা মার্বেল পাথরে আচ্ছাদিত ছিল। ভবনটি নবাব পরিবার স্কেটিং করতে ব্যবহার করত। এ কারণে এটি "স্কেটিং প্যাভিলিয়ন" নামেও পরিচিত ছিল।

তথ্যসূত্র 

ঢাকার ভবন ও স্থাপনা
মুসলিম লীগ
বাংলাদেশের প্রাসাদ
ঢাকার নবাব পরিবার
বাংলাদেশের রাজকীয় বাসভবন
বায়োটেলিমিতি

বায়োটেলিমিতি  (অথবা চিকিৎসা টেলিমিতি)  হচ্ছে দূর হতে ভ্রাম্যমাণ রোগীর বিভিন্ন জৈবনিক চিহ্নসমূহ  পর্যবেক্ষণ,  জীববিজ্ঞান, চিকিৎসাবিজ্ঞান এবং বিভিন্ন স্বাস্থ্যসেবায়  টেলিমিতির প্রয়োগ।

প্রয়োগ 
বায়োটেলিমিতি সবচেয়ে বেশি ব্যবহার করা হয় হাসপাতালের হৃদরোগ ইউনিটে। যদিও যেকোন শারীরতাত্ত্বিক সিগনাল ফলত পাঠানো সম্ভব, এর প্রয়োগ শুধু হৃদ এবং অক্সিজেন সম্পৃক্তি পর্যবেক্ষণেই সীমাবদ্ধ রয়েছে।

বায়োটেলিমিতি বন্যপ্রাণীর শারীরতাত্ত্বিক, আচার এবং  সক্রিয়তা দূর হতে পর্যবেক্ষণে বহূল ব্যবহৃত  হচ্ছে। ইহা প্রাণীর পরিযান বুঝতে ব্যবহার করা যায় এবং তারা যে পরিবেশে বাস করছে সেখানকার জীবক্রিয়া প্রভাবকসমূহ এবং এই পরিবেশ  প্রাণীদের উপর যে শারীরবৃত্তিক প্রভাব ফেলছে তা বিভিন্ন জৈব চলক যেমন হৃদ স্পন্দনের হার এবং তাপমাত্রা  নির্ণয় করে বুঝা যায়।  টেলিমিতি সিস্টেম  প্রাণীদেহে বাহ্যিক অথবা  আভ্যন্তরীণ উভয়রূপে  সংযোগ করা যায়, যে মাধ্যমে প্রাণী বিচরণ করে তার উপর ভিত্তি করে প্রেরণ যন্ত্র সংযোগ করা হয়। উদাহরণস্বরূপ জলজ প্রাণীদের ক্ষেত্রে বেতার অথবা আল্ট্রাসনিক সিগনাল রূপে ডাটা প্রেরণ করা হয়। কিন্তু স্থলজ বা উড্ডয়নশীল প্রাণীদের ক্ষেত্রে  জিপিএস এবং  স্যাটেলাইটের মাধ্যমে ডাটা প্রেরণ করা হয়।

বায়োটেলিমিতি সিস্টেমের উপাদানসমূহ

একটি বৈশিষ্ট্যমূলক বায়োটেলিমিতি  সিস্টেম গঠিত হয় নিম্নরূপে:
 সুনির্দিষ্ট সিগনাল পর্যবেক্ষণের জন্য উপযোগী সেন্সর 
 ব্যাটারি, রোগীর পরিহিত প্রেরন যন্ত্র      
 একটি বেতার এন্টেনা এবং গ্রাহক যন্ত্র 
 রোগী হতে প্রাপ্ত তথ্য প্রদর্শনের জন্য মনিটর

ইতিহাস 

বায়োটেলিমিতির প্রথম উল্লেখযোগ্য ব্যবহার করা হয়  মহাকাশ প্রতিযোগিতায়,যেখানে প্রাণী বা মানব যাত্রীদের শারীরতাত্ত্বিক  সিগনাল পৃথিবীতে পাঠানো হয় বিশ্লেষণের জন্য(চিকিৎসা যন্ত্র  নির্মাণ প্রতিষ্ঠান স্পেসল্যাব হেলথকেয়ার  ১৯৫৮ সালে আমেরিকার মহাকাশ গবেষণায় তাদের নির্মিত বায়োটেলিমিতি সিস্টেম কার্যকর করে )।

প্রাণীদেহে বায়োটেলিমিতির ব্যবহার শুরু হয় আশির দশকে।. প্রাণীদেহে বায়োটেলিমিতির ব্যবহারে অগ্রগতি হয়েছে। এখন শুধু শারীরতাত্ত্বিক ও গতিবিধি পর্যবেক্ষণেই না, বিভিন্ন প্রাণীর পারস্পরিক মিথষ্ক্রিয়া (যেমনঃ শিকারী ও তার শিকার) বুঝতেও ব্যবহার করা হয়।

আরো দেখুন 
 যুদ্ধক্ষেত্রে চিকিৎসা
 হৃৎস্পন্দন পর্যবেক্ষণ
 দূরবর্তী শারীরিক অবস্থা পর্যবেক্ষণ
 দূরবর্তী  রোগী পর্যবেক্ষণ

তথ্যসূত্র

বহিঃসংযোগ
 International Society on Biotelemetry বায়োটেলিমিতি আন্তর্জাতিক সোসাইটি
 FCC guidance on biotelemetry বায়োটেলিমিতি বিষয়ক এফসিসি নীতিমালা

জৈবচিকিৎসা প্রকৌশল
চিকিৎসা পর্যবেক্ষণ
টেলিচিকিৎসা
টেরাকোটা (রং)

টেরাকোটা একটি রঙ বিশেষ যা টেরাকোটা নামের একধরনের পোড়ামাটির শিল্পকর্মের রঙকে নির্দেশ করে। এটি মূলত লালচে কমলা রঙের একটি কালচে আভা।

ব্যুৎপত্তি 

টেরাকোটা একটি লাতিন শব্দ: 'টেরা' অর্থ মাটি, আর 'কোটা' অর্থ পোড়ানো। মানুষের ব্যবহার্য পোড়ামাটির তৈরি সকল রকমের দ্রব্য টেরাকোটা নামে পরিচিত। আঠালো মাটির সঙ্গে খড়কুটো, তুষ প্রভৃতি মিশিয়ে কাদামাটি প্রস্তুত করা হয়। সেই মাটি থেকে মূর্তি, দৃশ্যাবলি তৈরি করে রোদে শুকিয়ে আগুনে পুড়িয়ে টেরাকোটা ভাস্কর্য তৈরি করা হয়। আর এই শিল্পকর্মের রঙটিই টেরাকোটা রঙ বলে পরিচিতি পেয়েছে।

তথ্যসূত্র

রং (নির্দিষ্ট বর্ণ)
লাল রং
রাবে হাসানী নদভী

রাবে হাসানী নদভী (, ১ অক্টোবর ১৯২৯ – ১৩ এপ্রিল ২০২৩) বিংশ–একবিংশ শতাব্দীর ভারতের একজন সুন্নি ইসলামি পণ্ডিত। তিনি অল ইন্ডিয়া মুসলিম পার্সোনাল ল বোর্ডের সভাপতি, দারুল উলুম নদওয়াতুল উলামার আচার্য, রিয়াদস্ত আন্তর্জাতিক ইসলামি সাহিত্য সংগঠনের সহ-সভাপতি, বিশ্ব মুসলিম লীগের প্রতিষ্ঠাতা সদস্য, মজলিসে তাহকিকাত ওয়া নাশরিয়াতে ইসলামের সভাপতি, উত্তর প্রদেশের দ্বীনি তালিমি কাউন্সিলের সভাপতি, দারে আরাফাত রায়বেরেলির সভাপতি, অক্সফোর্ড বিশ্ববিদ্যালয়ের ট্রাস্টি অফ অক্সফোর্ড সেন্টার ফর ইসলামিক স্টাডিজের সদস্য, দারুল মুসান্নিফীন শিবলী একাডেমির সদস্য, পয়ামে ইনসানিয়াতের পৃষ্ঠপোষক এবং ইসলামি ফিকহ একাডেমি, ভারতের পৃষ্ঠপোষক ছিলেন। তাকে বিশ্বের সবচেয়ে প্রভাবশালী ৫০০ জন মুসলিমের মধ্যে নিয়মিত তালিকাভুক্ত করা হয়েছে।

প্রারম্ভিক জীবন 
তিনি ১৯২৯ সালের ১ অক্টোবর ভারতের উত্তর প্রদেশের রায়বারেলির তাকিয়া কালানে রশিদ আহমদ হাসানীর পরিবারে জন্মগ্রহণ করেন। তিনি লেখক ও সংস্কারক আবুল হাসান আলী হাসানী নদভীর ভাগ্নে। তিনি রায়বারেলীতে তার পারিবারিক মক্তব থেকে প্রাথমিক শিক্ষা লাভ করেন এবং উচ্চ শিক্ষার জন্য দারুল উলুম নদওয়াতুল উলামায় ভর্তি হয়ে ১৯৪৮ সালে স্নাতক হন।

কর্মজীবন 
তিনি ১৯৫২ সালে দারুল উলুম নাদওয়াতুল উলামায় সহকারী অধ্যাপক, ১৯৫৫ সালে এর আরবি বিভাগের প্রধান এবং ১৯৭০ সালে আরবি অনুষদের ডিন হন। তিনি আরবি ভাষা ও সাহিত্যে অবদানের জন্য ভারতীয় কাউন্সিল উত্তর প্রদেশ এবং রাষ্ট্রপতি পুরস্কারে ভুষিত হয়েছিলেন। আবুল হাসান আলী হাসানী নদভীর মৃত্যুর পর ২০০০ সালে তিনি এর আচার্য হন। তিনি মুজাহিদুল ইসলাম কাসেমির পর অল ইন্ডিয়া মুসলিম পার্সোনাল ল বোর্ডের সভাপতি হন।

সাহিত্যকর্ম 
তিনি উর্দুতে ১১৮টি বই রচনা করেছেন এবং সমপরিমাণ বই আরবিতেও রচনা করেছেন। তার কাজের মধ্যে রয়েছে:
 হযরত মুহাম্মদ (সা) এর জীবনী 
 ভারতীয় মুসলমান: ১০০ জন মহৎ 
 গুবার-ই-কারওয়ান

উত্তরাধিকার 
"A study on Arabic prose writers in India with special reference to Maulana Muhammad Rabey Hasani Nadwi" শিরোনামে ২০১২ সালে গৌহাটি বিশ্ববিদ্যালয়ে তার উপর একটি পিএইচডি অভিসন্দর্ভ সম্পন্ন হয়। একই বিশ্ববিদ্যালয়ের "ডেভেলপমেন্ট অব এরাবিক প্রোস ইন ইন্ডিয়া ফ্রম ১৯৪৭ টু ২০০০" শীর্ষক অভিসন্দর্ভেও তার অবদান উল্লেখিত হয়েছে। আসাম বিশ্ববিদ্যালয়ে "Indian contributions to Arabic literature _ a study on Rabey Hasani Nadwi" শীর্ষক পিএইচডি অভিসন্দর্ভ সম্পন্ন হয়।

আরও দেখুন 
 দেওবন্দি ব্যক্তিত্বের তালিকা

তথ্যসূত্র

উদ্ধৃতি

গ্রন্থপঞ্জি

বহিঃসংযোগ 
 রাবে হাসানী নদভীর জীবনীগ্রন্থ

দেওবন্দি ব্যক্তি
ভারতীয় সুন্নি মুসলিম পণ্ডিত
২০শ শতাব্দীর ইসলামের মুসলিম পণ্ডিত
১৯২৯-এ জন্ম
২০২৩-এ মৃত্যু
সমকালীন ভারতীয় দার্শনিক
অল ইন্ডিয়া মুসলিম পার্সোনাল ল বোর্ডের ব্যক্তি
আবুল হাসান আলী হাসানী নদভীর শিষ্য
দারুল উলুম নদওয়াতুল উলামার আচার্য
দারুল উলুম নদওয়াতুল উলামার প্রাক্তন শিক্ষার্থী
২০শ শতাব্দীর ভারতীয় দার্শনিক
উর্দু ভাষার লেখক
অ্যান অগাস্টিন

অ্যান অগাস্টিন (জন্ম: আনেট অগাস্টিন, ৩০ জুলাই ১৯৮৯) একজন ভারতীয় চলচ্চিত্র অভিনেত্রী, যিনি মালয়ালম চলচ্চিত্রে অভিনয় করে থাকেন। তিনি মালয়ালম অভিনেতা অগাস্টিনের কন্যা। তিনি লাল জোসের এলসাম্মা এন্না আনকুট্টি (২০১০)-এর মাধ্যমে চলচ্চিত্রে অভিষেক করেছিলেন। তিনি এলসাম্মা এন্না আনকুট্টি, অর্জুনন সাক্ষী, দা থাদিয়া এবং আর্টিস্ট-এ তার অভিনয়ের জন্য পরিচিত।

কর্মজীবন 
অগাস্টিন তার স্নাতকের শেষবর্ষে লাল জোসের এলসাম্মা এন্না আনকুট্টি চলচ্চিত্রের মাধ্যমে কর্মজীবন শুরু করেছিলেন, যেখানে তিনি নামমাত্র চরিত্রে অভিনয় করেছিলেন। চলচ্চিত্রটি বাণিজ্যিক সাফল্য ছিল এবং তার অভিনয় সমালোচকদের দ্বারা প্রশংসিত হয়েছিল। আর্টিস্ট চলচ্চিত্রে গায়ত্রী চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার সহ অনেক পুরস্কার অর্জন করেছিলেন।

ব্যক্তিগত জীবন 
অ্যান অগাস্টিন ২০১৪ সালের ২ ফেব্রুয়ারি চিত্রনায়ক জোমন টি. জনকে বিয়ে করেছিলেন। তিনি তার বাবার মৃত্যুর পরে অভিনয় থেকে বিরতি নিয়েছিলেন এবং ২০১৩ সালে নী-না দিয়ে আবার প্রত্যাবর্তন করেছিলেন।

পুরস্কার 

 কেরল রাজ্য চলচ্চিত্র পুরস্কার

 শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার (২০১৩) : আর্টিস্ট

 ৬১তম ফিল্মফেয়ার পুরস্কার দক্ষিণ

 শ্রেষ্ঠ অভিনেত্রী বিভাগে ফিল্মফেয়ার পুরস্কার - মালয়ালম : আর্টিস্ট

 জয়হিন্দ চলচ্চিত্র পুরস্কার

 ২০১৩ - সেরা দ্বিতীয় অভিনেত্রী : আর্টিস্ট

 বনিতা চলচ্চিত্র পুরস্কার

 ২০১১ - সেরা নতুন মুখ (নারী): এলসাম্মা এন্না আনকুট্টি[ উদ্ধৃতি প্রয়োজন ][ উদ্ধৃতি প্রয়োজন ]

 এশিয়ানেট চলচ্চিত্র পুরস্কার

 ২০১০ - বর্ষসেরা নতুন মুখ (নারী) : এলসাম্মা এন্না আনকুট্টি

 সূর্য পুরস্কার

 ২০১১ - বর্ষসেরা নতুন মুখ (নারী) : এলসাম্মা এন্না আনকুট্টি

চলচ্চিত্রের তালিকা

তথ্যসূত্র

বহিঃসংযোগ 
 

১৯৮৮-এ জন্ম
জীবিত ব্যক্তি
কেরল রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী
২১শ শতাব্দীর ভারতীয় অভিনেত্রী
কালিকটের অভিনেত্রী
স্যালমন (রঙ)

স্যামন বা স্যালমন হলো পিঙ্ক-কমলা থেকে হালকা পিঙ্ক পরিসরের একটি কমলা রঙ যা স্যামন বা স্যালমন মাছের মাংসের রঙের সদৃশ।
অস্ট্রেলিয়ায় পরিচিত স্যামন বেশিরভাগই কমলা রঙের হয়ে থাকে।

ডানপাশে বা উপরে প্রদর্শিত ওয়েব রঙটি হলো স্যামন রঙ।

ইংরেজিতে রঙের নাম হিসেবে স্যালমন বা স্যামন শব্দটির রেকর্ডকৃত প্রথম ব্যবহার হয় ১৭৭৬ সালে।

স্যামন মাছের মাংসের প্রকৃত রঙ প্রায় সাদা থেকে হালকা কমলা পর্যন্ত হয়ে থাকে।



বৈচিত্র্য

হালকা স্যামন

ডানপাশে বা উপরে প্রদর্শিত রঙটি হলো হালকা স্যামন। 
এটি এমন একটি রঙ যা স্যামন রঙের সাথে সাদৃশ্যপূর্ণ তবে স্যামনের তুলনায় আরেকটু হালকা।

স্যামন পিঙ্ক

ডানপাশে বা উপরে প্রদর্শিত রঙটি হলো স্যামন পিঙ্ক। ক্রেয়লাতে এটি স্যামন নামে অন্তর্ভুক্ত হয় ১৯৪৯ সালে।

কালচে স্যামন

ডানপাশে বা উপরে প্রদর্শিত রঙটি হলো কালচে স্যামন।

এটি এমন একটি রঙ যা স্যামন রঙের সাথে সাদৃশ্যপূর্ণ তবে স্যামনের তুলনায় আরেকটু গাঢ়। উপরে বর্ণিত দুটি ওয়েব রঙ হালকা স্যামন এবং স্যামনের (স্যামন পিঙ্ক) মতো এটিও এইচটিএমএল এবং সিএসএসে ব্যবহৃত হয়।

তথ্যসূত্র

রং (বর্ণ)
কমলার বর্ণচ্ছটা
হরিণমারীর ঐতিহ্যবাহী সূর্যপুরী আমগাছ

হরিণমারীর ঐতিহ্যবাহী সূর্যপুরী আমগাছটি ঠাকুরগাঁওয়ের বালিয়াডাঙ্গী উপজেলার হরিণমারী সীমান্তে মন্ডুমালা গ্রামে অবস্থিত। রংপুর বিভাগের অন্তর্গত ঠাকুরগাঁও জেলার উপজেলা বালিয়াডাঙ্গীর উত্তরে ভারতের পশ্চিমবঙ্গ রাজ্য ও আটোয়ারী উপজেলা, দক্ষিণে রানীশংকাইল উপজেলা, পূর্বে ঠাকুরগাঁও সদর উপজেলা, পশ্চিমে ভারতের পশ্চিমবঙ্গ রাজ্য। এই উপজেলা ২৫°৫৯' উত্তর অক্ষাংশ হতে ২৬°১২' উত্তর অক্ষাংশ এবং ৮৮°১০' পূর্ব দ্রাঘিমাংশ হতে ৮৮°২২' পূর্ব দ্রাঘিমাংশ পর্যন্ত বিস্তৃত। প্রায় ২০০ বছরের ঐতিহ্য নিয়ে সগৌরবে দাঁড়িয়ে আছে এই আমগাছটি, যা দক্ষিণ এশিয়ার মাঝে সর্বোবৃহৎ।

ইতিহাস
বালিয়াডাঙ্গী উপজেলায় চারটি নদী রয়েছে। সেগুলো হচ্ছে নাগর নদী, কুলিক নদী, নোনা নদী, তীরনই নদী ও আমনদামন নদী। এই নদীবিধৌত উপজেলার পাশেই আমগাছটির অবস্থান। তবে আমগাছটির সঠিক ইতিহাস পাওয়া যায় না। তবে আনুমানিক স্থানীয়দের মতে ১৫০ বছর থেকে ২০০ বছর হবে এর বয়স।

যাবার উপায়
সরাসরি ঢাকা থেকে এর দূরত্ব ৪৫০ কিলোমিটার। বাস, প্লেনযোগে ভ্রমণ করে ঠাকুরগাঁও সদরে এসে ৪০ মিনিটের পথ অতিক্রম করে ঘুরে আসা যায় আমগাছটি থেকে।

তথ্যসূত্র

 আমগাছ
বালিয়াডাঙ্গী উপজেলা
ঠাকুরগাঁও জেলার দর্শনীয় স্থান
স্কারলেট (রং)

স্কারলেট একটি উজ্জ্বল লাল রঙ,<ref>Webster's New World Dictionary of American English, College Edition.</ref> তবে কখনও কখনও তা হালকা কমলা রঙের মতো দেখায়। দৃশ্যমান আলোক বর্ণালীতে এবং প্রচলিত রঙচক্রে এটি লাল এবং কমলা রঙের স্কেলে এক-চতুর্থাংশ, যদিও তা কমলার চেয়ে সিঁদুর রঙের সাথেই অধিক সাদৃশ্যপূর্ণ দেখায়। বাংলায় এটিকে টকটকে সিঁদুর লাল রঙ বলা যেতে পারে।

ইউরোপ এবং মার্কিন যুক্তরাষ্ট্রের সমীক্ষায় দেখা গেছে অবশিষ্ট রঙের তুলনায় স্কারলেটসহ লাল রঙের অন্যান্য উজ্জ্বল আভাগুলোই সাহস, শক্তি, আবেগ, উদ্দীপনা এবং আনন্দের সাথে সর্বাধিক সম্পর্কযুক্ত। রোমান ক্যাথলিক চার্চে স্কারলেট রঙটি চার্চের প্রধানের পরিধেয় বস্ত্রের রঙ এবং এটি যীশুখ্রিস্ট ও খ্রিস্টান শহীদদের রক্ত এবং ত্যাগের সাথে যুক্ত বলে বিবেচিত।

স্কারলেট রঙটি প্রায়শই অনৈতিকতা ও পাপের সাথেও সম্পর্কিত বলে অভিহিত হয়, বিশেষত পতিতাবৃত্তি বা ব্যভিচারের সাথে। মূলত বাইবেলে "দ্য গ্রেট হারলট", "বেগুনি এবং লাল রঙের পোশাক পরে" বলে উল্লেখ করা হয়েছে (প্রকাশিত বাক্য ১৭: ১-৬)।

 ব্যুৎপত্তি 
নামশব্দটি মধ্যযুগীয় ইংরেজি শব্দ "স্কারলেট" থেকে এসেছে, অধিকন্তু মধ্যযুগীয় ইংরেজিতে শব্দটি এসেছে প্রাচীন ফরাসি শব্দ "এস্কারলেট" থেকে, যা কিনা আবার এসেছে লাতিন শব্দ "স্কারল্যাটাম" থেকে এবং লাতিন ভাষায় শব্দটি এসেছে ফার্সি শব্দ "স্যাকারলেট" () থেকে। মধ্যযুগে স্কারলেট শব্দটি এক ধরনের কাপড়ের জন্যও ব্যবহৃত হত যার বেশিরভাগটাই উজ্জ্বল লাল রঙের ছিল।  ইংরেজিতে রঙের নাম হিসেবে স্কারলেট শব্দটির রেকর্ডকৃত প্রথম ব্যবহার হয় ১২৫০ খ্রিস্টাব্দে।

বৈচিত্র্য

ওয়েবসেফ স্কারলেট

এটি স্ট্যান্ডার্ড আরজিবি বা হেক্স সংমিশ্রণের একটি প্রকরণ যা কিছু মনিটরে প্রকৃত স্কারলেট রঙটি তৈরি করে।

টর্চ লাল (ক্রেয়লা স্কারলেট)

ডানপাশে বা উপরে প্রদর্শিত রঙটি হলো ক্রেয়লা স্কারলেট। ২০০০ সালের আগ পর্যন্ত এটি টর্চ লাল (torch red) নামে পরিচিত ছিলো এবং ১৯৯৮ সালে ক্রেয়লা কর্তৃক স্কারলেট নামপ্রাপ্ত হয়।

সিঁদুর শিখা

ডানপাশে বা উপরে প্রদর্শিত রঙটি হলো সিঁদুর শিখা বা ফ্লেম রঙ। ইংরেজিতে রঙের নাম হিসেবে ফ্লেম (flame) শব্দটির রেকর্ডকৃত প্রথম ব্যবহার হয় ১৫৯০ সালে।

রঙটির উৎস হলো ১৯৫৫ সালে প্রকাশিত আইএসসিসি-এনবিএস ডিকশনারি অভ কালার নেমস'' (ISCC-NBS Dictionary of Color Names) নামক রঙ সম্পর্কিত অভিধানজাতীয় একটি গ্রন্থ। অভিধানটির অনলাইন সংস্করণেও ফ্লেম রঙটি (নমুনা #৩৪) প্রদর্শন করা হয়েছে।

অগ্নিভাটা

ডানপাশে বা উপরে প্রদর্শিত ওয়েব রঙটি হলো অগ্নিভাটা রঙ, ইংরেজিতে যা ফায়ার ব্রিক (fire brick) নামে পরিচিত। এটি স্কারলেট/লাল রঙের একটি মাঝারি গাঢ় আভা।

বোস্টন বিশ্ববিদ্যালয় স্কারলেট 

ডানপাশে বা উপরে প্রদর্শিত রঙটি হলো বোস্টন বিশ্ববিদ্যালয় স্কারলেট যা বোস্টন বিশ্ববিদ্যালয়ের প্রতীকে সাদারঙের পাশাপাশি ব্যবহৃত হয়। বোস্টন বিশ্ববিদ্যালয় স্কারলেট রঙটি উটাহ্ বা ইউটাহ্ ক্রিমসন রঙের সমতুল্য।

তথ্যসূত্র

লালের বর্ণচ্ছটা
রং (নির্দিষ্ট বর্ণ)
কমলার বর্ণচ্ছটা
সাই ধনশিকা

সাই ধনশিকা (জন্ম: ২০ নভেম্বর ১৯৮৯) একজন ভারতীয় চলচ্চিত্র অভিনেত্রী, যিনি মূলত তামিল চলচ্চিত্রে অভিনয় করে থাকেন। তার অভিনীত চলচ্চিত্রগুলির মধ্যে উল্লেখযোগ্য পেরানমাই (২০০৯), আরাভান (২০১২), পরদেশী (২০১৩) এবং কাবালি (২০১৬)।

চলচ্চিত্রের তালিকা

পুরস্কার এবং মনোনয়ন

তথ্যসূত্র

বহিঃসংযোগ 

 
 
 

১৯৮৯-এ জন্ম
জীবিত ব্যক্তি
তামিলনাড়ুর অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
কন্নড় চলচ্চিত্র অভিনেত্রী
মালয়ালম চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারতীয় নারী মডেল
ফিল্মফেয়ার পুরস্কার দক্ষিণ বিজয়ী
২১শ শতাব্দীর ভারতীয় অভিনেত্রী
ইউনিকোডে মেন্ডে কিকাকুই

মেন্ডে কিকাকুই ইউনিকোড ব্লকে মেন্ডে কিকাকুই লিপির বর্ণ সংবলিত একটি অংশ। মেন্ডে কিকাকুই লিপি সিয়েরা লিওনের মেন্ডে ভাষা লেখার জন্য একটি নির্মিত ধ্বনিদলভিত্তিক লিপি।

বর্ণ 
মেন্ডে কিকাকুই লিপি ইউনিকোডে জুন ২০১৪-তে ৭.০ সংস্করণে যোগ করা হয়। এর ইউনিকোড ব্লক U+1E800–U+1E8DF:

ইতিহাস 
নিম্নলিখিত ইউনিকোড সম্পর্কিত নথিগুলি মেন্ডে কিকাকুই ইউনিকোড ব্লকের নির্দিষ্ট বর্ণগুলি সংজ্ঞায়নের উদ্দেশ্য এবং প্রক্রিয়া লিপিবদ্ধ করে:

তথ্যসূত্র 

ইউনিকোড ব্লক
ভারসাম্যযুক্ত হিস্টগ্রাম থ্রেসহোল্ডিং

চিত্র প্রক্রিয়াকরণে ভারসাম্যপূর্ণ হিস্টগ্রাম থ্রেসহোল্ডিং পদ্ধতি (বিএইচটি) স্বয়ংক্রিয় চিত্র থ্রেসহোল্ডিংয়ের জন্য ব্যবহৃত একটি খুব সাধারণ পদ্ধতি। ওসুর পদ্ধতি এবং আইট্রেটিভ সিলেকশন থ্রেসহোল্ডিং পদ্ধতির মত এটিও একটি হিস্টগ্রাম ভিত্তিক থ্রেসহোল্ডিং পদ্ধতি। এই পদ্ধতিতে চিত্রটি দুটি প্রধান শ্রেণিতে বিভক্ত: পটভূমি এবং সম্মুখভাগ করা হয়। বিএইচটি পদ্ধতিটি সর্বোত্তম প্রান্তিক স্তরের সন্ধান করার চেষ্টা করে যা হিস্টগ্রামকে দুটি শ্রেণিতে বিভক্ত করে। 

এই পদ্ধতিটি হিস্টোগ্রামের ওজন করে, উভয় পক্ষের মধ্যে ভারী কিনা তা পরীক্ষা করে এবং হালকা হওয়া অবধি ভারী দিক থেকে ওজন সরিয়ে দেয়। ওজন স্কেলের কিনারা পূরণ না হওয়া পর্যন্ত এটি একই অপারেশন পুনরাবৃত্তি করে।

স্বয়ংক্রিয় চিত্র থ্রেসহোল্ডিং বিষয় উপস্থাপনের জন্য এই পদ্ধতি একটি সরল উদাহরণ।

অ্যালগরিদম 
সি নোটেশনে লিখিত নিচের তালিকাটি ভারসাম্য হিস্টোগ্রাম থ্রেসহোল্ডিং পদ্ধতির একটি সরল সংস্করণ: int BHThreshold(int[] histogram) {
    i_m = (int)((i_s + i_e) / 2.0f); // center of the weighing scale I_m
    w_l = get_weight(i_s, i_m + 1, histogram); // weight on the left W_l
    w_r = get_weight(i_m + 1, i_e + 1, histogram); // weight on the right W_r
    while (i_s <= i_e) {
        if (w_r > w_l) { // right side is heavier
            w_r -= histogram[i_e--];
            if (((i_s + i_e) / 2) < i_m) {
                w_r += histogram[i_m];
                w_l -= histogram[i_m--];
            }
        } else if (w_l >= w_r) { // left side is heavier
            w_l -= histogram[i_s++]; 
            if (((i_s + i_e) / 2) >= i_m) {
                w_l += histogram[i_m + 1];
                w_r -= histogram[i_m + 1];
                i_m++;
            }
        }
    }
    return i_m;
} নিম্নলিখিতটি পাইথন ভাষায় একটি সম্ভাব্য বাস্তবায়ন: def bht(hist, min_count: int = 5) -> int:
    """Balanced histogram thresholding."""
    n_bins = len(hist)  # assumes 1D histogram
    h_s = 0
    while hist[h_s] < min_count:
        h_s += 1  # ignore small counts at start
    h_e = n_bins - 1
    while hist[h_e] < min_count:
        h_e -= 1  # ignore small counts at end
    # use mean intensity of histogram as center; alternatively: (h_s + h_e) / 2)
    h_c = int(round(np.average(np.linspace(0, 2 ** 8 - 1, n_bins), weights=hist)))
    w_l = np.sum(hist[h_s:h_c])  # weight in the left part
    w_r = np.sum(hist[h_c : h_e + 1])  # weight in the right part

    while h_s < h_e:
        if w_l > w_r:  # left part became heavier
            w_l -= hist[h_s]
            h_s += 1
        else:  # right part became heavier
            w_r -= hist[h_e]
            h_e -= 1
        new_c = int(round((h_e + h_s) / 2))  # re-center the weighing scale

        if new_c < h_c:  # move bin to the other side
            w_l -= hist[h_c]
            w_r += hist[h_c]
        elif new_c > h_c:
            w_l += hist[h_c]
            w_r -= hist[h_c]

        h_c = new_c

    return h_c

তথ্যসূত্র

বহিঃসংযোগ 

 ইমেজজে প্লাগইন  
 ওসু বনাম বিএইচটি

চিত্র প্রক্রিয়াজাতকরণ
অ্যান ব্লিদ

অ্যান মারি ব্লিদ (জন্ম ১৬ আগস্ট ১৯২৮) একজন অবসরপ্রাপ্ত মার্কিন অভিনেত্রী ও গায়িকা। তাকে প্রায়ই হলিউডের সঙ্গীতধর্মী চলচ্চিত্রে দেখা যায়, কিন্তু নাট্যধর্মী চলচ্চিত্রেও সফল ছিলেন। তিনি মাইকেল কার্টিজে মিলড্রেড পিয়ার্স (১৯৪৫) চলচ্চিত্রে ভেডা পিয়ার্স চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য ও ব্যবসাসফল চলচ্চিত্র হল কিলার ম্যাকয় (১৯৪৭) রেড ক্যানিয়ন (১৯৪৯), ক্যাটি ডিড ইট (১৯৫১), স্যালি অ্যান্ড সেন্ট অ্যান (১৯৫২), ও দ্য হেলেন মরগান স্টোরি (১৯৫৭)।

তিনি হলিউডের স্বর্ণযুগের সর্বশেষ জীবিত তারকাদের একজন।

প্রারম্ভিক জীবন 
ব্লিদ ১৯২৮ সালের ১৬ই আগস্ট নিউ ইয়র্ক অঙ্গরাজ্যের মাউন্ট কিস্কোতে জন্মগ্রহণ করেন। তার মাতা ন্যান লিঞ্চ ও পিতা হ্যারি ব্লিদ। তার পিতামাতার বিচ্ছেদের পর ব্লিদ, তার মাতা ও বোন নিউ ইয়র্ক সিটির ইস্ট ৩১তম স্ট্রিটের একটি ওয়াক-আপ অ্যাপার্টমেন্টে চলে যান। সেখানে তার মাতা কাপড় ইস্ত্রির কাজ করতেন। ব্লিদ ম্যানহাটনের সেন্ট প্যাট্রিক্‌স স্কুলে পড়াশোনা করেন।

কর্মজীবন 
ব্লিদ তার অভিনয় জীবন শুরুর সময়ে "Anne Blyth" নাম ব্যবহার করতেন, কিন্তু চলচ্চিত্র জীবন শুরুর সময়ে "Ann" নামে ফিরে যান। তিনি ১৯৪৪ সালে ডোনাল্ড ওকনর ও পেগি রায়ানের সাথে কিশোর-বয়সী সঙ্গীতধর্মী চলচ্চিত্র চিপ অফ দ্য ওল্ড ব্লক দিয়ে তার চলচ্চিত্র জীবন শুরু করেন।

তিনি ইউনিভার্সাল থেকে ধারে ওয়ার্নার ব্রাদার্সের মিলড্রেড পিয়ার্স (১৯৪৫) চলচ্চিত্রে জোন ক্রফোর্ডের অভিনীত চরিত্রের কন্যা ভেডা পিয়ার্স চরিত্রে অভিনয় করেন। মাইকেল কার্টিজ পরিচালিত এই চলচ্চিত্রে অভিনয়ের সময় তার বয়স ছিল মাত্র ১৬ বছর। তার নাট্যধর্মী কাজের জন্য তিনি বিপুল সমাদৃত হন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন, অন্যদিকে জোন ক্রফোর্ড শ্রেষ্ঠ অভিনেত্রী বিভাগে একাডেমি পুরস্কার অর্জন করেন।

ব্যক্তিগত জীবন 
১৯৫৩ সালে ব্লিদ ধাত্রীবিদ জেমস ম্যাকনাল্টির সাথে বিবাহ বন্ধনে আবদ্ধ হন। ম্যাকনাল্টি সঙ্গীতশিল্পী ডেনিস ডের ভাই। ডে তাদের দুজনকে পরিচয় করিয়ে দিয়েছিলেন। কনেপক্ষে ছিলেন অভিনেত্রী জোন লেসলি, জেন উইদার্স ও বেটি লিন। এই দম্পতির পোপের নিকট থেকে বিশেষ অনুমোদন পেয়েছিলেন।

বিবাহের পর ব্লিদ তার সন্তানদের লালনপালন করার জন্য সাময়িক বিরতি নেন। তার সন্তানেরা হলেন টিমথি প্যাট্রিক (জ. ১০ জুন ১৯৫৪), মরিন অ্যান (জ. ১৪ ডিসেম্বর ১৯৫৫), ক্যাথলিন ম্যারি (জ. ২৩ ডিসেম্বর ১৯৫৭), টেরেন্স গ্র্যাডি (জ. ৯ ডিসেম্বর ১৯৬০), ও এইলিন অ্যালানা (জ. ১০ এপ্রিল ১৯৬৩)।

১৯৭৩ সালে তিনি ও ম্যাকনাল্টি দম্পতি টেরেন্স কার্ডিনাল কুকের সভাপতিত্বে এক আয়োজনে হলি সেপুলচ্রের সম্মানিত লেডি ও নাইট পদবীতে ভূষিত হন। ম্যাকনাল্টি ২০০৭ সালের ১৩ই মে ক্যালিফোর্নিয়ার লা জোলায় মৃত্যুবরণ করেন।

পুরস্কার ও মনোনয়ন

তথ্যসূত্র

বহিঃসংযোগ 

 
 
 
 Photographs of Ann Blyth

১৯২৮-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২০শ শতাব্দীর মার্কিন গায়িকা
নিউ ইয়র্কের অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মার্কিন রোমান ক্যাথলিক
মার্কিন সোপ্রানো
মেট্রো-গোল্ডউইন-মেয়ারের চুক্তিবদ্ধ শিল্পী
মার্কিন শিশু অভিনেত্রী
মার্কিন বেতার অভিনেত্রী
২০শ শতাব্দীর মার্কিন সঙ্গীতশিল্পী